Cine plateste pagubele create de pesta: Bucurestiul sau Bruxellesul?

Daea: Ati inteles prost. Vom recupera banii de la UE!

Pesta s-a extins deja atat de tare, incat banii europeni nu mai ajung pentru despagubiri

Documentul in anexele caruia se arata cati bani au solicitat autoritatile pentru despagubiri, inainte ca bugetul programului european pe 2018 sa fie aprobat. Foto: Ziare.com

Autoritatile nu credeau ca boala va afecta mai mult de 500 de gospodarii, asa ca nu s-au pregatit sa dea prea multe despaguiri. Foto: Ziare.com

Nu mai putin de 123.400 de porci - adica aproape 3% din efectivele din tara noastra - au fost ucisi preventiv in ultimele 3 luni de medicii Autoritatii Sanitare Veterinare, in incercarea de a opri raspandirea pestei. In plus, in perioada imediat urmatoare, medicii veterinari urmeaza sa ucida alti peste 170.000 de porci din doua mari ferme din judetul Braila, in care s-a depistat boala.Pe toti proprietarii animalelor ucise - fie ei simpli gospodari sau mari crescatori de porci - statul va trebui sa-i despagubeasca. Mai exact, va trebui sa le plateasca animalele, la pretul pietei, stabilit de mai multe comisii de specialitate.Spre exemplu - din datele furnizate de DSVSA Tulcea pentru- gospodarii din judet ar urma sa incaseze 6,12 lei pe fiecare kilogram de carne de porc ucis preventiv. Asta, in cazul in care animalul cantarea peste 40 de kilograme, inainte de ucidere. Daca insa animalul era mic si mai usor de 40 de kilograme la sacrificare, gospodarului i se vor plati 10,15 lei pe kilogramul de carne de care nu va mai apuca sa se bucure.Patronii de ferme zoothenice ar putea primi chiar sume mai mari pe animalele care le-au fost ucise, in cazul in care acestea aveau inalta valoare genetica si costau mai mult decat porcii din cotetul taranului.Potrivit informatiilor prezentate pe 29 august de presedintele Autoritatii Nationale Sanitare Veterinare si pentru Siguranta Alimentelor (ANSVSA), Geronimo Branescu, pana la acest moment s-au intocmit dosare de despagubire pentru 1.890 de exploatii afectate de pesta din 10 judete. In baza acestor documente, statul trebuie sa le achite gospodarilor si fermierilor nu mai putin de 6.799.410 lei. In plus, alte 681 de dosare sunt in curs de finalizare, asa ca sumele pe care statul trebuie sa le plateasca vor creste.Din pacate, cu toate ca timpul trece si despagubirile trebuie platite in cel mult 90 de zile - potrivit prevederilor Regulamentului normelor europene (EEC 349/2005) - ANSVSA n-a inchis pana acum decat 84 de dosare de despagubire, platindu-le oamenilor ramasi fara porci, pe total, 222.060 lei, a mai spus Geronimo Branescu.In repetate randuri, ministrul Agriculturii, Petre Daea, a sustinut ca imediat ce Guvernul va face rectificarea bugetara, statul le va plati oamenilor integral despagubirile, in conditiile in care oricum, ulterior, isi va recupera banii de la UE.Din pacate, din datelereiese ca ministrul Petre Daea n-a spus adevarul decat pe jumatate. Mai exact, UE va rambursa, intr-adevar, Romaniei o parte din banii pentru despagubiri. Dar nu pe toti, ci doar pe cei pe care autoritatile romane i-au cerut din timp.Niciun membru al cabinetului Dancila si niciun sef de institutie n-a pomenit, pana acum, nimic despre asta. A spus-o, insa, destul de clar, comisarul european pentru Agricultura, Phil Hogan, la solicitarea europarlamentarului Laurentiu Rebega.Mai exact, informa Hogan, prin intermediul unei scrisori, UE da deja bani Romaniei pentru combaterea pestei - si inclusiv pentru acordarea unor despagubiri - in cadrul unui program veterinar multianual. Acesta este finantat in proportie de 75% din bani europeni si prevede un buget de peste 1 milion de euro pentru Romania, in 2018. In plus, a mai transmis Phil Hogan, orice alte ajutoare de urgenta pentru crescatorii romani vor trebui acordate de la Bucuresti, sub forma unor ajutoare de stat sau intr-o alta maniera aleasa de statul roman, fara ca respectivii bani sa fie rambursati de catre Bruxelles.Puteti citi integral scrisoarea comisarului european pentru Agricultura, Phill Hogan, aici:La finele unei conferinte de bilant in care n-a pomenit o vorba despre PPA, la solicitarea presei, ministrul Petre Daea a declarat ca multi dintre romani au inteles prost mesajul transmis de Phil Hogan."E o interpetare total gresita. Eu am raspuns foarte clar: sunt lucruri care se amesteca in opinia publica. Nu stiu daca voit sau din nestiinta. Dar oricum ar fi - si voit si din nestiinta - aceste lucruri tot rau fac. Sunt doua teme, doua cai de sprijin.Prima tema se refera la Regulamentul 652/2014. Acesta prevede foarte clar ca in momentul in care se dispare un animal (sic!), proprietarul acelui animal va fi despagubit prin mecanismul de sustinere al Regulamentului. Acesta are in titlu bolile pentru care se iau masuri pentru eradicare si tine de Directia Generala de Sanatate de la Comisia Europeana, coordonata de Vytenis Andriukaitis. Aceasta (comisie - n.red.) este diferita de Directia Generala pentru Agricultura (reprezentata de Phil Hogan - n.red.) si care are in portofoliu alte instrumente.Corect a spus comisarul (Phill Hogan - n.red.) ca s-au dat banii pentru despagubirea ca urmare a efectului bolii. Daca acest fenomen de amploare - care este sau care va fi - influenteaza piata si se face dovada cu documente ca este asa, atunci se va folosi instrumentul care este Regulamentul 1308/2013 de reglare a pietei.(...) Trec aceste momente grele, costisitoare pentru tara. Dar spuneam ca intervenim cu acest sprijin sa le dam oamenilor, dupa care luam banii de la Uniunea Europeana", a declarat Petre Daea.Petre Daea a interpretat corect mesajul lui Phil Hogan. A uitat, insa, sa le mai spuna romanilor ca Romania nu isi va putea lua de la UE toti banii de care are nevoie pentru a-i despagubi pe romanii ramasi fara porci din cauza PPA.Asa cum a amintit Phil Hogan, Romania primeste deja bani de la UE pentru combaterea PPA si a efectelor sale. Iata cum.Tara noastra face parte dintr-un program multianual european de combatere a bolilor la animale - fie ele transmisibile la om sau nu - care este finantat in proportie de 75% de UE. Printre cheltuielile finantate in cuantum de 75% de UE se numara nu doar informarea privind boala si testarea porcilor domestici sau mistreti pentru depistarea pestei, ci si acordarea de despagubiri.Problema - potrivit specialistilor consultati de- este ca Romania nu va primi de la UE cati banii ii sunt necesari pentru acordarea de despagubiri, ci doar atatia cati a cerut, atunci cand s-a intocmit bugetul programului pe 2018. Iar Romania - potrivit unui document de lucru al CE aflat in posesia- a cerut doar 45.000 de euro de la UE pentru despagubiri. De ce atat de putin? Din cauza ca a considerat, din datele noastre, ca pesta va afecta, in 2018, doar circa 500 de gospodarii, fiecare cu cate un porc.Daca lucrurile ar fi stat intr-adevar asa, cei 45.000 euro, la care tara noastra urma sa puna alti 15.000 euro de la bugetul de stat, ar fi fost suficienti pentru a despagubi fiecare gospodar cu cate 120 de euro pentru animalul ucis preventiv in vederea impiedicarii raspandirii bolii.Din pacate, boala a evoluat mult mai agresiv si a ajuns sa depopuleze nu doar cotetele taranilor, ci chiar ferme intregi cu zeci de mii de porci. Deja s-au inregistrat mai mult de 700 de focare, iar boala continua sa se extinda! In concluzie, banii pe care Romania ii voia de la UE pentru despagubiri sunt de 33 de ori mai putini decat ii trebuie, in acest moment.Sansa Romaniei, au mai apreciat specialistii citati de, ar fi ca UE sa ne lase sa folosim intregul buget alocat in 2018 programului de combatere a pestei doar pentru despagubiri. Nici asa n-ar ajunge banii, la acest moment, in conditiile in care statul are 1.524.531 euro de plata, iar de la UE ar putea sa ia doar 1.152.138 euro. Tot ar mai fi nevoie de 372.000 de euroRomania are, insa, posibilitatea, in baza articolului 1 al Deciziei Comisiei Europene C (2017) 2841 final sa ceara o suplimentare a bugetului pentru 2018, in cadrul programului multianual, cu 20%. Iar asta ar insemna inca vreo 230.000 de euro pe care, teoretic, statul i-ar putea folosi tot pentru plata despagubirilor. Si nici asa nu s-ar acoperi necesarul de bani de pana acum. Pentru ca trebuie luat in calcul ca boala continua sa se extinda si sa creeze noi si noi pagube...a solicitat, in scris, ANSVSA, un punct de vedere cu privire la sumele platite ca despagubiri pe care UE urmeza sa le ramburseze Romaniei, in cadrul programului multianual de lupta impotriva bolilor la animale, fie ele transmisibile la om sau nu.Pare, insa, destul de clar ca nu mai e mult pana cand statul va ajunge sa-si plateasca cu banii publici, stransi din taxele si impozitele oamenilor, propria incapacitate de a preveni si a tine sub control raspandirea pestei porcine africane (PPA).